armvectores/hy_wikipedia_2023 huggingface dataset:
Կրիժևցի

Կրիժևցի (խորվ.՝ Križevci), քաղաք Խորվաթիայի հյուսիսային մասում։ Մեծությամբ  Կոպրիվնիցկո-Կրիժևացկայա ժուպանության երկրորդ քաղաքն է։ Բնակչությունը կազմում է 11 541 մարդ (2001 թվական), 2006 թվականի տվյալներով՝ շուրջ 12 000 մարդ։
Կրիժևցի քաղաքը գտնվում է Զագրեբի հյուսիս-արևելքում (հեռավորությունը մայրաքաղաքից 60 կմ)։ 20 կմ դեպի հարավ գտնվում է Վրբոնեց քաղաքը, 30 կմ դեպի հյուսիս-արևելք՝ Կոպրիվնիցա քաղաքը, 30 կմ դեպի հարավ-արևելք՝ Բելովար քաղաքը, 50 կմ դեպի հյուսիս-արևմուտք՝ Վարաժդին քաղաքը։
Կրիժևցիում գտնվում է երկաթուղային Զագրեբ - Բուդապեշտ մայրուղին։ Քաղաքի տնտեսության հիմքը կազմում է սննդի և մետաղամշակման արդյունաբերությունը։


== Պատմություն և տեսարժան վայրեր ==
Վերին Կրիժևցին առաջին անգամ հիշատակվել է 1193 թվականին։ 1253 թվականին այն ստացել է քաղաքի կարգավիճակ։
Քաղաքի հարևանությամբ գտնվող Ստորին Կրիժևցին զարգանում էր փոքր-ինչ ավելի դանդաղ և քաղաքի կարգավիճակ ստացել է 1405 թվականին։ Մինչև 18-րդ դարը Ստորին և Վերին Կրիժևցի քաղաքները զարգանում էին իրարից անկախ, ինչպես երկու տարբեր քաղաքներ։ 1752 թվականին կայսրուհի Մարիա Թերեզան իր հրամանագրով քաղաքները միավորել է։
Քաղաքի ամենահին եկեղեցին 11-րդ դարում կառուցված Սուրբ Խաչ եկեղեցին է։ 17-րդ դարում կառուցվել է Սուրբ Աննա եկեղեցին։ Սուրբ երրորդության մայր տաճարը կառուցվել է 1817 թվականին։


== Հայտնի բնիկներ եւ բնակիչներ ==
Մարյան Դետոնի (1905-1981). նկարիչ
Մարկո Կրիժևչանին (1588-1619). Հռոմի Կաթոլիկ եկեղեցու սուրբ
Մարսել Կիպաչ (1894-1915). գյուտարար։ Նրան է նվիրված քաղաքային թանգարանի բաժիններից մեկը։


== Նկարներ ==

		


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Հռոմեացի այրի

«Հռոմեացի այրի» (կամ «Dîs Manibus», անգլ.՝ Roman Widow), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1874 թվականին։ Ներկայումս նկարը գտնվում է Պուերտո Ռիկոյի Պոնսեի պատկերասրահի հավաքածուում։


== Տեղեկություն նկարի մասին ==
Ռոսսետտին սկսել է նկարի աշխատանքը 1873 թվականի հոկտեմբերին։ Ինչպես գրել է ինքը Ռոսսետտին. «սպիտակ մարմարը, ֆոնը և սափորը, սպիտակ վարագուրումը և սպիտակ վարդերը կհամադրվեն իրար, ես հավատում եմ, և կստեղծեն հիանալի տպավորություն, իսկ նկարը իմ կարծիքով կլինի նույնչափ գեղեցիկ և վսեմ, ինչպես իմ ստեղծած յուրաքանչյուրը»։ Գրականության մեջ որոշ դեպքերում նշված է, որ նկարի համար բնորդուհի է եղել Ալեքսա Ուայլդինգը, սակայն նկարչի եղբայր Ուիլյամ Մայքլ Ռոսսետտին և արվեստաբան Հենրի Մարիլյերը պնդել են, որ եղել է Մարիա Սպարտալի Սթիլմանը։ Ռոսսետտին մտադիր է եղել նկարը վաճառել Ֆրեդերիկ Լեյլանդին, սակայն վախեցել է, որ նկարը «չափազանց խստաշունչ և ողբերգական կլինի նրա ճաշակի համար»։

Նկարում պատկերված է հռոմեացի կին, որը նստած է իր ամուսնու գերեզմանի մոտ և երկու երաժշտական գործիք է նվագում։ Հերոսուհին սպիտակ է հագած, ինչը հին հռոմեացիների համար սգո գույն էր։ Նկարի երկրորդ անվանում՝ «Dîs Manibus», կապված է Ռոսսետտիի մակագրության հետ՝ գրված Գյուստավ Ֆլոբերի մահվան առիթով, որով նկարիչը զուգահեռ է անցկացրել Ներոնի ժամանակ Հռոմի անկման և Երկրորդ կայսրության կործանման միջև։ «Dîs Manibus»-ը նաև երաժշտական եղերգության անվանում է, որը նվագում է հերոսուհին տավիղով, և այդ բառերը գրված են աճյունասափորի վրա, որը պատկերված է նկարում (լատ.՝ Dîs Manibus L. Aelio Aquino Marito Carissimo Papiria Gemina Fecit Ave Domine Vale Domine.)։
Նկարը կարելի է դասել Ռոսսետտիի 1872—1877 թվականների աշխատանքների շարքին, դրանք են՝ «Վերոնիկա Վերոնեզե», «La Ghirlandata» և «Ծովային հմայություն»։ «Հռոմեացի այրի» նկարի հետ դրանք ունեն գաղափարական և կոմպոզիցիոն մի շարք առանձնահատկություններ, իսկ բոլորը միասին արտահայտում են մեկ կերպարի չորս կողմերը  կամ տեսանկյուններ։ Ինչպես նաև բոլոր այդ չորս նկարներում որևէ ձևով արտահայտված է երաժշտության թեման։ «Հռոմեացի այրի» նկարը ստեղծվել է «Ծովային հմայություն» կտավի հետ միաժամանակ, քանի որ Ֆրեդերիկ Լեյլանդը ցանկացել է գնել մի քանի նման աշխատանքներ, սակայն ավելի ուշ Լեյլանդը հրաժարվել է այդ գաղափարից։


== Ծանոթագրություններ ==


== Արտաքին հղումներ ==
Commentary on the Rossetti Archive
Լայմա Վայկուլե

Լայմա Ստանիսլավովնա Վայկուլե (լատիշ․՝ Laima Vaikule, մարտի 31, 1954(1954-03-31), Ցեսիս, Լատվիական ԽՍՀ, ԽՍՀՄ), լատվիացի էստրադային երգչուհի, դերասանուհի։ Հայրը՝ Ստանիսլավ Վայկուլիսը, եղել է բանվոր, իսկ մայրը՝ Յանինան, սկզբում եղել է վաճառողուհի, այնուհետև մեծ խանութի տնօրեն։ Լայմայի տատիկը երգել է եկեղեցական երգչախմբում։ 15 տարեկանից երգել է Ռայմոնդ Պաուլսի ղեկավարած երգչախմբում։


== Անձնական կյանք ==
1970 թվականին նա ծանոթանում է պրոդյուսեր, նախկին բաս-կիթառիստ Անդրեյ Լատկովսկիի հետ։ Երեխաներ չունեն։
Լայմա Վայկուլեն հայտնի է նաև որպես կենդանիների իրավունքների պաշտպան։ Նա բուսակեր է։


== Սկավառակագրություն ==
1987 — Песни на стихи Ильи Резника — Вернисаж
1992 — Я за тебя молюсь
1993 — Laima Tango
1994 — Милый, прощай!
1996 — Я вышла на Пикадилли
1996 — Viss nāk un aiziet…
1998 — Латинский квартал
1999 — Зеркало
2000 — Лучшие песни
2002 — Имена на все времена
2005 — О чём играет пианист?
2013 — Atkal Mājās


== Ծանոթագրություններ ==


== Արտաքին հղումներ ==
Официальный сайт Лаймы Вайкуле // laima.com
Блог на официальном сайте Лаймы Вайкуле // laima.com
Персона. Лайма Вайкуле. // zvuki.ru
Биография Лаймы Вайкуле // artists.contigroup.ru Archived 2014-02-01 at the Wayback Machine.
Лайма Вайкуле в передаче «Успех» на радио «Эхо Москвы», 11 июня 2007 года // echo.msk.ru
Ղարաջավիրեն

Ղարաջավիրեն, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ֆունդուխլի

Ֆունդուխլի, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 24 կմ հարավ-արևելք, Գայլ գետի աջ ափին, դեպի Չիֆթլիկ գյուղաքաղաք տանող ճանապարհի եզրին:
Բնակավայրի հյուսիսային կողմում կան անտառներ:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մարտիրոսի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Մարտիրոս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 84 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
1440

1440 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1440 թվականն է, 
XV դարի 40-րդ տարին։


== Դեպքեր ==


== Ծնունդներ ==


== Մահեր ==
Թագուհու կորգին

«Թագուհու կորգին» (անգլ.՝ The Queen’s Corgi), լիամետրաժ անիմացիոն ֆիլմ, որը թողարկվելու է առաջիկայում, ռեժիսորը Բեննա Ստասսենն է («Կախարդական տունը», «Դարձիր լեգենդ. Բիգֆուտ կրտսեր»), պրոդյուսերը NWave Pictures ընկերությունն է։ Ֆիլմը Մեծ Բրիտանիայի Էլիզաբեթ 2-րդ թագուհու և նրա սիրելի կորգի ցեղատեսակի շան բարեկամության հիման վրա է։ Սցենարի կենտրոնում Ռեքս շունն է, որը հայտնվում է տնից (Բուքինգհեմյան պալատ) հեռու և հիմա ամբողջ ուժով ձգտում է գտնել հետդարձի ճանապարհը իր տիրուհու մոտ։


== Սյուժե ==
Շատ հարուստ և ազդեցիկ մարդկանց շների սիրելի ցեղատեսակը կորգին է։ Փոքրիկ շները ամբողջովին ապրում են իրենց մեծ տերերի կյանքով։ Փրկվելով քաղաքական ծուղակներից՝ Բրիտանիայի թագուհու սիրելին պետք է թողնի Բուքինգհեմյան պալատը։ Հիմա նա արդեն ստիպված է ոչ միայն ծանոթանալ Լոնդոնի փողոցային կյանքի գաղտնիքներին, այլ նաև ապացուցի, որ նա իրական, թագավորական կորգի է։


== Արտադրություն ==
«Թագուհու կորգին» մուլտֆիլմի անիմացիայով և պրոդյուսերությամբ զբաղվել է բելգիական NWave Pictures ընկերությունը։ Charades կինոընկերությունը ներկայումս ցուցադրման վաճառքի իրավունքը վաճառում ամբողջ աշխարհի տարբեր երկրներում։ Անիմացիոն կատակերգության բյուջեն կազմել է $20 միլիոն։


== Ռելիզ ==
Ֆիլմը ամբողջ աշխարհում (Ֆրանսիա, Չինաստան, Մեծ Բրիտանիա, Լատինական Ամերիկա, ԱՄՆ և այլն) պլանավորվում է թողարկել 2019 թվականին։ Ռուսաստանում անիմացիոն կատակերգությունը վարձակալության կհանվի 2019 թվականի մարտի 7-ին


== Մարքեթինգ ==
Ֆիլմի թրեյլերը ցանցում համընդհանուր դիտման համար հասանելի է դարձել 2018 թվականի հոկտեմբերի կեսերին, իսկ տեղայնացված տարբերակը՝ նոյեմբերի կեսերին։


== Ծանոթագրություններ ==


== Աղբյուր ==
Թագուհու կորգին(անգլ.) ֆիլմը Internet Movie Database կայքում
Միքայել Տեր-Հարությունյանց

Միքայել Կարապետի Տեր-Հարությունյանց  (հունվարի 3, 1884(1884-01-03), Գանձակ, Ռուսական կայսրություն - օգոստոսի 8, 1961(1961-08-08), Մոսկվա, ԽՍՀՄ), Ռուսաստանում Հոկտեմբերյան հեղաշրջման և քաղաքացիական պատերազմի մասնակից, ԽՄԿԿ անդամ (1917)։


== Կենսագրություն ==
Ավարտել է Պետրոգրադի զինվորական ուսումնարանը (1917)։ Հեղափոխական աշխատանք է տարել բանակում։ 1917 թվականին ընտրվել է ՌԱԴԲ(բ) կ Պետրոգրադի կոմիտեին առընթեր զինվորական կազմակերպության կոմիտեի անդամ։ Հոկտեմբերյան զինված հեղաշրջման օրերին Տեր-Հարությունյանցը եղել է Պետրոգրադի ՌՀԿ-ի կոմիսարը Պետրոպավլովյան ամրոցի Կրոնվերյան զինանոցում, այնուհետև Կերենսկի-Կրասնովի խռովության ճնշման ժամանակ Պուլկովյան ջոկատում։ Եղել է Հեղկոմի ռազմակայանի անդամ և գլխավոր հրամանատար, Ն․ Վ․ Կռիլենկոյի ռազմակայանին առընթեր հեղափոխական դաշտային շտաբի պետ։ 1918 թվականից հրամանատարական պաշտոններ է վարել կարմիր բանակում։ 1922 թվականին ավարտել է Կարմիր բանակի գլխավոր շտաբի ակադեմիան։ 1924 թվականին աշխատանքի է անցել ԽՍՀՄ բանգյուղտեսչության ժողկոմատի ապարատում։ Ավարտելով Կարմիր պրոֆեսուրայի ինստիտուտը՝ 1934 թվականին անցել է դասախոսական աշխատանքի։ 


== Պարգևներ ==
Պարգևատրվել է Կարմիր դրոշի շքանշանով։
Սեն Սատյուռնեն դյու Բուա

Սեն Սատյուռնեն դյու Բուա (ֆր.՝ Saint-Saturnin-du-Bois), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սյուրժեր կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ 17394։


== Բնակչություն ==
Համայնքի բնակչությունը 2010 թվականին կազմում էր 880 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Սատյուռնեն դյու Բուա (ֆր.)
Էլիզաբեթ Նիկոլս

Էլիզաբեթ Նիկոլս (անգլ.՝ Elizabeth (Betsy) L. Nicholls, հունվարի 31, 1946(1946-01-31), Օքլենդ, Կալիֆոռնիա, ԱՄՆ - հոկտեմբերի 18, 2004(2004-10-18)), կանադացի հնէաբան, հետազոտող, ով մասնագիտացել է տրիասիկ ժամանակաշրջանի ծովային սողունների ուսումնասիրությամբ։ Եղել է Կանադայի Ալբերտա համայնքի Արքայական Tyrrell թանգարանի հնէաբանը։


== Կենսագրություն ==
Էլիզաբեթ Նիկոլսը ծնվել է 1946 թվականին։ 1968 թվականին ավարտել է Բերկլիի Կալիֆոռնիայի համալսարանը, 1972 թվականին ստացել է մագիստրոսի կոչում, դոկտորի կոչում ստացել է 1989 թվականին Կալգարիի համալսարանից։ Ողնաշարավոր կենդանիների ուսումնասիրությամբ զբաղվող ամերիկացի հնէաբան Ջեք Մ. Քոլըուեյի հետ հանդիսանում է «Հին ծովային սողուններ» (Ancient Marine Reptiles) գրքի համահեղինակ։ Latoplatecarpus nichollsae-ը անվանվել է ի պատիվ Նիկոլսի։
2000 թվականին Նիկոլսն արժանացել է Նախաձեռնության Ռոլեքս մրցանակի Բրիտանական Կոլումբիայի հեռավոր Սիկանի գետում ուշ տրիասիկ ժամանակաշրջանի մեծ իխտոզավրի, շոնիզավրի մնացորդների ուսումնասիրությունը ղեկավարելու համար (Նիկոլս և Մանաբ, 2004)։
Մահացել է քաղցկեղից 58 տարեկան հասակում։


== Աշխատություններ ==
Giant ichthyosaurs of the Triassic-a new species of Shonisaurus from the Pardonet Formation (Norian: Late Triassic) of British Columbia, EL Nicholls, M Manabe - Journal of Vertebrate Paleontology, 2004
New material of Qianichthyosaurus Li, 1999 (Reptilia, Ichthyosauria) from the Late Triassic of southern China, and implications for the distribution of Triassic icthosaurs, EL Nicholls, C Wei, M Manabe - Journal of Vertebrate Paleontology, 2003
New thalattosaurs (Reptilia: Diapsida) from the Triassic Sulphur Mountain Formation of Wapiti Lake, British Columbia, EL Nicholls, D Brinkman - Journal of Paleontology, 1993
New material of Toxochelys latiremis Cope, and a revision of the genus Toxochelys (Testvoines, Chelonioidea), EL Nicholls - Journal of Vertebrate Paleontology, 1988
The first record of the mosasaur Hainosaurus (Reptilia: Lacertilia) from North America, EL Nicholls - Canadian Journal of Earth Sciences, 1988
The oldest known North American occurrence of the Plesiosauria (Reptilia: Sauropterygia) from the Liassic (Lower Jurassic) Fernie Group, Alberta, Canada, EL Nicholls - Canadian Journal of Earth Sciences, 1976


== Ծանոթագրություններ ==
Մակրոմոլեկուլ

Մակրոմոլեկուլ, բառացի՝ մեծ մոլեկուլ, պոլիմերի մոլեկուլ։ Մակրոմոլեկուլը բաղկացած է միատեսակ (հոմոպոլիմերներում) կամ տարբեր (համապոլիմերներում) կրկնվող կառուցվածքային միավորներից՝ մոնոմերային օղակներից (տես Պոչիմերներ)։ Մակրոմոլեկուլներից բաղկացած նյութերին անվանում են նաև բարձրամոլեկուլային միացություններ։ Գծային մակրոմոլեկուլում մոնոմերային խմբերը միացած են կովալենտ կապերով և առաջացնում են տարբեր երկարության շղթաներ։ Մակրոմոլեկուլների շղթաների երկարությունը բնորոշվում է պոլիմերման աստիճանով (կրկնվող մոնոմերային խմբերի թվով) կամ մոլեկուլային զանգվածով, իսկ պոլիմերի մոլեկուլային զանգվածը՝ նաև մոլեկուլային զանգվածի բաշխման ֆունկցիայի տեսքով։ 	Համապոլիմերների մակրոմոլեկուլները տարբերվում են նաև բաղադրությամբ (կոմպոզիցիոն տարասեռությամբ) և տարբեր մոնոմերային խմբերի հաջորդականությամբ (կոնֆիգուրացիոն տարասեռություն)։ Մակրոմոլեկուլներն ունեն մակրոմարմիններին հատուկ որոշ հատկություններ (օրինակ, կարող են փոխել իրենց երկրաչափական ձևը և տարածական չափերը) և ենթարկվում են փոքր համակարգերի թերմոդինամիկայի օրինաչափություններին։ 	Մակրոմոլեկուլի կարևոր հատկություններից է առաձգականությունը. պոլիմերային շղթան ենթարկվելով ջերմային կամ մեխանիկական ազդեցությունների՝ փոխում է իր կոնֆորմացիան առանց քիմիական փոփոխությունների ենթարկվելու։ Մակրոմոլեկուլի առաձգականությունը պայմանավորված է ատոմական խմբերի և շղթաների պարզ քիմիական կապի շուրջը պտտվելու ունակությամբ։ Մակրոմոլեկուլի առանձնահատկությունները պայմանավորում են պոլիմերներին բնորոշ ֆիզիկաքիմիական հատկությունները՝ մեծ առաձգականությունը, անիզոտրոպ թելանման գոյացումները, բարձրամածուցիկ լուծույթներ և թաղանթներ առաջացնելը և այլն։ Այլ մակրոմոլեկուլի հետ փոխազդեցության բացակայության դեպքում (օրինակ, նոսր լուծույթներում) պոլիմերային շղթաները ձեռք են բերում վիճակագրական կծիկի կոնֆորմացիա։ Պոլիմերման աստիճանի մեծացմանը զուգընթաց հնարավոր կոնֆորմացիաների թիվն աճում է։ Մակրոմոլեկուլի դեֆորմացվելու ունակությունը բնորոշում են կոնֆորմացիաների հավաքածուով, որը կոչվում է վիճակագրական կշիռ կամ կոնֆորմացիայի էնտրոպիա։ Քիմիական էներգիան մեխանիկականի փոխարկելու մակրոմոլեկուլի ունակությունը կապված է կոնֆորմացիայի էնտրոպիայի հետ։ Շղթայի երկարությամբ տարբեր մոնոմերային օղակների բաշխվելու հնարավոր տարատեսակների թիվը պայմանավորում է մակրոմոլեկուլի կոնֆիգուրացիայի էնտրոպիան (կենսապոլիմերների համար օգտագործում են նաև կոնֆիգուրացիոն ինֆորմացիա տերմինը)։ Այդ մեծության բացասական արժեքը այն ինֆորմացիայի չափն է, որը կարող է պարունակվել մակրոմոլեկուլում։ Ինֆորմացիա պահելու ունակությունը կարևորագույն հատկանիշ է, որը, մասնավորապես, պայմանավորում է ժառանգական ինֆորմացիայի ծածկագրումը նուկլեինաթթուներում (կոդ գենետիկական)։ Կոնֆիգուրացիայի էնտրոպիայի հետ է կապված մակրոմոլեկուլի կայուն երկրորդային մոլեկ ու լային կառուցվածքներ առաջացնելու ունակությունը։ Կարևորագույն կենսապոլիմերների՝ սպիտակուցների և նուկլեինաթթուների մակրոմոլեկուլում այդ կառուցվածքները կատարյալ են և պայմանավորում են դրանց յուրահատկությունները (տես Ֆերմենտներ)։ Սինթետիկ համապոլիմերներում երկրորդային մոլեկուլային կառուցվածքները մակրոմոլեկուլի կողմից ինֆորմացիան հիշելու ունակության պարզագույն օրինակ է։
Լոռի (Գյումուշխանեի գավառ)

Անվան այլ կիրառումների համար տե՛ս՝ Լոռի (այլ կիրառումներ)Լոռի, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բերդի կամավորական ջոկատ

Բերդի կամավորական ջոկատ, կազմավորվել է 1989 թվականին, Բերդում (այժմ՝ Հայաստանի Տավուշի մարզում)։ 1990 թվականին նրան են միացել Բերդի ռելեի գործարանի (հրամանատար՝ Հ. Մարգարյան), «Ադանա» (հրամանատար՝ Ա. Ջուլհակյան), «Բազե» և «Քեռի» (հրամանատար՝ Վ. Շառոյան) կամավորական ջոկատները։ Նույն թվականին միացյալ ջոկատի հիմքի վրա ստեղծվել են շրջանի ԻՊՈՒ, 1991 թվականին՝ «Հատուկ գնդի» Տավուշի վաշտը (հրամանատար՝ Հ. Աթոյան՝ «Չառլի»)։ 1989-1994 թվականներին ջոկատը առանձին կամ վաշտի կազմում մասնակցել է Տավուշի, Ճամբարակի, Իջևանի ինքնապաշտպանական մարտերին։ Ջոկատից զոհվել է 4 ազատամարտիկ։
Մոլաօղլի

Մոլաօղլի (վրաց.՝ მოლაოღლი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Մառնեուլից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1091 մարդ։


== Ծանոթագրություններ ==
Զիզառնու Գելի ձոր

Զիզառնու Գելի ձոր, գետակ Արևմտյան Հայաստանում, Բիթլիսի նահանգի, Մուշի գավառում, Մուշ քաղաքից հարավ-արևմուտք, Սեմալ գյուղի մոտակայքում։


== Ծանոթագրություններ ==
Սևակն

Սևակն, գետակ Տավուշի մարզում, Զանգակ գետի ձախ օժանդակը։ Մտնում է Խնձորուտի համակարգի մեջ։ Սկիզբ է առնում Տավուշի լեռների հարավարևելյան լանջերից և Արծվաբերդ գյուղից 6 կմ հարավ-արևմուտք միախառնվում մայր գետին։ Երկարությունը 2,5 կմ է։


== Ծանոթագրություններ ==
Սաեսեբուո

Սաեսեբուո (վրաց.՝ საესებუო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։ Շրջկենտրոն Սենակից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 133 մարդ։


== Ծանոթագրություններ ==
Եվգենի Լևխանյան

Եվգենի Արշակի Լևխանյան (հոկտեմբերի 3, 1907(1907-10-03), Ղզլար, Kizlyarsky Otdel, Թերեքի մարզ, Ռուսական կայսրություն - դեկտեմբերի 8, 1964(1964-12-08), Կիև, Ուկրաինական ԽՍՀ, ԽՍՀՄ), հայ գեղանկարիչ, թատերական նկարիչ։


== Կենսագրություն ==
1922-1927 թվականներին սովորել է Աստրախանի գեղարվեստական ուսումնարանում։ 1929-1936 թվականներին աշխատել է Երևանում, ձևավորել է մի շարք բեմադրություններ, 1936-1941 թվականներին՝ Օրջոնիկիձեում (Վլադիկավկազ)։ 1945 թվականից բնակվել է Լվովում, ապա՝ Կիևում։ Ցուցահանդեսների մասնակցել է 1935 թվականից։ 1961 թվականին անհատական ցուցահանդես է ունեցել Երևանում։


== Ստեղծագործություններ ==


=== Բեմադրություններ ===
«Նամուս»
«Գիքոր»
«1905 թվական»
«Քաջ Նազար»
Հնդկաստանի դուստրը»
«Անկա»
«Հարութ»
«Երկու գիշեր»
«Լույս և ստվերներ»
«Առաջին ճառագայթներ»
«Քրդեր և եզդիներ»
Սև թևի տակ


=== Գեղանկարներ ===
«Կլիմենտ Վորոշիլովի դիմանկարը»
«Կոստա Խետագուրով»
«Կազակներ»
«Էլբրուս»
«Իմ բակը»
«Կոմբայնը աշխատանքի մեջ»Ստեղծել է բնանկարների լվովյան շարք։


== Մատենագրություն ==
Ե. Ա. Լևխանյան. Բուկլետ-կատալոգ. Երևան, 1961 թ.։


== Ծանոթագրություններ ==
Խոլորձ կապիկի

Խոլորձ կապիկի (լատ.՝ Orchis simia), խոլորձազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Վտանգման սպառնացող վիճակին մոտ գտնվող տեսակ է, որը հանդիպում է Իջևանի, Զանգեզուրի և Մեղրու ֆլորիստիկական շրջաններում։ Տարածման շրջանի մակերեսը 20000 կմ²-ից պակաս է, բնակության շրջանի մակերեսը՝ 2000  կմ²-ից պակաս։ Ճանապարհաշինության պատճառով տեսակին սպառնում է աճելավայրերի խախտում։ Սպառնալիքի կատեգորիան իջեցվել է՝ նկատի ունենալով հայկական և իրանական պոպուլյացիաների անմիջական հարևանությունը։ Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված է CITES-ի հավելվածում։ Ընդգրկված չէ Բեռնի կոնվենցիայի հավելվածում։


== Ծանոթագրություններ ==
Բավական

Անվան այլ կիրառումների համար տե՛ս՝ Բավական (այլ կիրառումներ)Բավականը Հայկական տոմարի համաձայն, գիշերվա 12 ժամերից վեցերորդի անունն է։
Բավականը կեսգիշերվա պահերից մեկն է։ Ըստ ասացվածքի, հայոց ողջախոհության աստվածուհի Նանեն գիշերվա այդ պահին արթուն մնացած մարդկանց կողերը խուտուտ է տալիս և ասում. բավական է արթուն մնաք, քնեք։ Այդ պատճառով էլ գիշերվա վեցերորդ ժամը կոչվել է Բավական։


== Աղբյուր ==
Կռզենի բարբառ

Կռզենի բարբառ, հայերենի բարբառ։ Ըստ ձևաբանական դասակարգման պատկանում է դերբայավոր խմբի «ս» ճյուղին, ըստ բազմահատկանիշ վիճակագրական դասակարգման՝ արևելյան խմբակցությանը։
Խոսվում է Ադրբեջանի Թովուզի շրջանում։ Բաղաձայնական համակարգը գրաբարյան է։ Ա, օ, ու ձայնավորները ձայնեղներից հետո քմայնանում են՝ ա, օ, ու (դաղձ, բուրդ, ձօր)։ էր, նէր-ից բացի ունի անի (քուռականի), նինք (մարդնինք), տինք (ախպերտինք) հոգնակիակերտները։ Հոլովական համակարգում առկա է 4 հոլովում՝ ի, ա, օ, ց։ Բացառականը կազմվում է էն, ներգոյականը՝ ըմ վերջավորությամբ։ Խոնարհման համակարգում սահմանականի անցյալն ու ըղձական ապառնին (ապրէյի՝ ապրում էի, ապրեի) և սահմանականի հավակատարն ու վաղակատարը (ապրած ըմ՝ ապրած եմ, ապրել եմ) նույն ձևն ունեն, կատարելին կազմվում է ժխտական դերբայով և օժանդակ բայով՝ դ նախամասնիկի հավելմամբ (գըձէդըմ՝ գցելու եմ, յէս դըմ բերի՝ ես եմ բերելու), պայմանական ապառնիի իմաստը արտահայտվում է վաղակատարի ձևերով (ասէլ ըս՝ կասես)։ Բացակայում են ապառնի դերբայը և պայմանականի ու հարկադրականի ձևերը։


== Գրականություն ==
Բաղրամյան Ռ., «Կռզենի բարբառը», Երևան, 1961
Ձվեր (ֆիլմ)

«Ձվեր» (նորվ.՝ Eggs), գեղարվեստական կինոնկար, որը նկարահանվել է Նորվեգիայում։ Ռեժիսորը Բենթ Համերն է։ Սա համարվում է առաջին լիամետրաժ ֆիլմը, որը նկարահանվել է Համերի կողմից իր հիմնած  «Bulbul Films» կինոստուդիայում։
«Ձվեր» ֆիլմի պրեմիերան կայացել է 1995 թվականին Կաննի միջազգային կինոփառատոնի ժամանակ։


== Սյուժե ==
Ֆիլմում պատմվում է երկու եղբայրների սահուն ու ներդաշնակ կյանքի մասին։ Վերջիններս միայնակ ապրում են փոքր համայնքում։ Ամեն ինչ փոխվում է, երբ բնակավայրում հայտնվում է անսպասելի մի հյուր։ Պարզվում է, որ եղբայրներից մեկը երիտասարդ տարիներին հարևան քաղաք ճանապարհորդություն է կատարել և ապօրինի կապի մեջ է եղել մի կնոջ հետ։ Արդյունքում ծնվել է նրա երեխան, որի մասին տեղյակ չի եղել։
Ծանր հիվանդ մոր խնդրանքով Կոնրադը ուղևորվում է եղբայրների մոտ։ Նա մի երիտասարդ է, որը գամված է հաշմանդամի սայլակին։ Վերջինս շուտով խախտում է եղբայրների տանը ձևավորված անդորրն ու հավասարակշռված կյանքը։
Կոնրադն ունի տարօրինակ մի զբաղմունք։ Նա խելագարի պես հավաքում է թռչուների ձվեր և ունի մեծ հավաքածու։ Իր հետ այդ հավաքածուն բերում եղբայրների տուն։ Կոնրադը երբեք ձեռքից բաց չի թողնում այդ հավաքածուն։ Ամեն առավոտ պահանջում է կաթնաբանանային կոկտեյլի չափաբաժին։ Այդ անսովորություններին շատ դժվարությամբ են վարժվում չամուսնացած եղբայրները։


== Դերերում ==
Սվերե Հանսեն — Մու
Քյոլ Ստորմոեն — Պա
Լեյֆ Անդրե — Կոնրադ
Յունի Դար — Ցիլինդիա Վոլունդ
Ուլֆ Վենհարդ — Վերնոն
Թրոնդ Հյովիգ — Բլոմդալ
Ալֆ Կոնրադ Օլսեն — Ջիմ
Լեյֆ Մալբերգ — Պրիստ


== Մրցանակներ ==
1995 — Amanda Awards պարգև
լավագույն դերասան (Սվերե Հանսեն և Քյոլ Ստորմոեն)
լավագույն ֆիլմ (Բենթ Համեր)
1995 — Մոսկովյան կինոփառատոն
Ժյուրիի մրցանակը Սուրբ Աննա ֆոնդից որպես լավագույն դեբյուտ (Բենթ Համեր)
1995 — Տորոնտոյի միջազգային կինոփառատոն
հատուկ մրցանակ Կինոմամուլի միջազգային ֆեդերացիայի կողմից (Բենթ Համեր)
1996 — Ռուանի Սկանդինավյան կինոփառատոն
Հանդիսատեսի համակրանքի մրցանակ (Բենթ Համեր)


== Ծանոթագրություններ ==


== Արտաքին հղումներ ==
«Ձվեր»(անգլ.) ֆիլմը Internet Movie Database կայքում
Արծիվ Վասպուրական տպարան

Արծիվ Վասպուրականի տպարանը հիմնադրվել է 1858 թվականին Վանում` Մկրտիչ վրդ. Խրիմյանի ջանքերով։


== Պատմություն ==
Մկրտիչ Խրիմյանը Կ.Պոլսում հիմնած իր տպարանում 1855-1856 թվականներին «Արծուի Վասպուրական» ամսագրի մի քանի համար հրատարակելուց հետո, տպարանի պարագաներով վերադառնում է իր հայրենի քաղաք` Վան, ուր Վարագավանքին կից 1858 թվականին հիմնում է համեստ մի տպարան, որտեղ և շարունակում է հրատարակել վերը նշված պարբերականը։ Հաջորդ տարիներին տպարանում լույս են տեսնում մի քանի գրքույկներ, որոնց թվում է վանեցի գրող Տիգրան Ամիրճանյանի «Ողբերգութիւնքը» (1862 թ.):
Այնուհետև Մկրտիչ Խրիմյանը 1863 թվականին իր տպարանով փոխադրվում է Մուշ։ Այստեղ Գարեգին Սրվանձտյանի խմբագրությամբ տպագրվում է «Արծուիկ Տարօնոյ» պարբերականը (1863-1865 թթ.):


== Գործունեություն ==
1870 - ական թվականներին այս տպարանը նորից փոխադրվում է Վարագ, որտեղ վերականգնվում է «Արծուի Վասպուրական» ամսագրի հրատարակությունը` Խրիմյանի աշակերտ Մ. Անանյանի խմբագրությամբ։ 1884 թվականին թուրքական իշխանությունները բռնագրավում են տպարանը և Վարագավանքից փոխադրում Վան` թուրքական մի թերթ տպագրելու համար։ Չնայած դրան, հայ տպագրությունը, ընդհատումներով, Վանում շարունակվել է մինչև Առաջին համաշխարհային պատերազմը։ Այստեղ տպագրվել են մի քանի պարբերականներ, որոնց թվում է «Վան-Տոսպ» հանդեսը։


== Աղբյուրներ ==
http://greenstone.flib.sci.am/gsdl/collect/publishe/index/assoc/HASH01b3.dir/ARTIV_VASPURAKANI.pdf


== Ծանոթագրություններ ==
Ռասսկազովսկի շրջան

Ռասսկազովսկի շրջան (ռուս.՝ Рассказовский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1928 թվականին։ Վարչական կենտրոնը՝ Ռասկազովո։


== Աշխարհագրություն ==
Շրջանի տարածքի մակերեսը կազմում է 1802 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22991 մարդ։ Բնակչության խտությունը կազմում էր 12,76 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դանուբի աշտարակ

Դանուբի աշտարակ (գերմ.՝ Donauturm),  աշտարակ Վիեննայում։ Ավստրիայի ամենաբարձր կառույցն է, որն ունի 252 մետր բարձրություն և մտնում է աշխարհի 75 ամենաբարձր կառույցների մեջ։ Աշտարակը բացվել է 1964 թվականին և գտնվում է Դոնաուշտադ շրջանում, Դանուբ գետի հյուսիսային ափին։ Քալնբեք և Լեոփոլդսբեք բլուրները տեսանելի են աշտարակի հետնամասից։


== Պատմություն ==
Դանուբի աշտարակը կառուցվել է 1962֊1964 թվականների ընթացքում։ Աշտարակի նախագիծն արել է ավստրիացի ճարտարապետ Հաներս Լինթլը 1964 թվականի Վիեննական միջազգային այգեգործության ցուցադրման համար։ Կառուցման աշխատանքները սկսվել են 1962 թվականի հոկտեմբերի 12֊ից։ Մոտ տասնութ ամիս տևած  շինարարական աշխատանքներից հետո Էբերհարդ Ֆյոդիսչի հսկողությամբ 1964 թվականի ապրիլի 16֊ին դաշնային նախագահ Ադոլֆ Շերֆի մասնակցությամբ պաշտոնապես տեղի ունեցավ աշտարակի բացումը։ Այդ ժամանակից ի վեր այն դարձել է Վիեննայի հայտնի դիտակետը և տուրիստական ատրակցիոնը։


== Հարմարություններ ==
Բարձր արագությամբ երկու վերելակները տեղափոխում են ուղևորներին աշտարակի դիտահարթակ, որը 150 մետր բարձրության վրա է։ Յուրաքանչյուր վերելակով կարող է տասնչորս ուղևոր  բարձրանալ  և հասնել դիտահարթակ ընդամենը 35 վայրկյանում։ Ուժեղ քամիների ժամանակ վերելակներն ավելի դանդաղ են բարձրանում, քանի որ հնարավոր է աշտարակի տատանում, և վերելակի մալուխի շարժումը  կարող է շատ վտանգավոր լինել։ Ոտքով վեր կարող ես բարձրանալ մոտավորապես 779 քայլ անելով։ 
Աշտարակում կան բջջային հեռախոսների ցանցային ալիքներ, մասնավոր ռադիոկայաններ և այլ ռադիոհաղորդակցման ծառայություններ։ Չնայած իր նմանությանը հեռուստաաշտարակների` այն չի օգտագործվում հեռուստատեսային հեռարձակման համար։ Վիեննայի գլխավոր հեռուստատեսային հաղորդիչ տարածքը գտնվում է Քալենբեք բլրի վրա։

Համայնապատկերներ


== Ծանոթագրություններ ==


== Արտաքին հղումներ ==
https://web.archive.org/web/20061207054829/http://www.donauturm.at/
Footage of the 1968 accident.
360° panorama of Vienna, seen from the restaurant Archived 2019-07-06 at the Wayback Machine.
Առաքել Ավագյան

Առաքել Պետրոսի Ավագյան (1895, Երևանի նահանգ, Ռուսական կայսրություն - անհայտ), հայ քաղաքական գործիչ, Երևանի քաղաքապետ (1922-1923)։


== Կենսագրություն ==
Ծնվել է 1895 թվականին Երևանի նահանգում, արհեստավորի ընտանիքում։ Սովորել և ավարտել է երկդասյա զեմստվոյական, ապա քաղաքային չորսդասյա ուսումնարանը։ Մասնակցել է Առաջին համաշխարհային պատերազմին, եղել է պարտիզանական հեծյալ գնդի հրամանատար։ Աշխատանքային գործունեությունն սկսել է 1918 թվականից, աշխատել է Երևանի ավտոձեռնարկությունում՝ որպես վարորդ։ 1921 թվականից անցել է կուսակցական աշխատանքի։ 1921-1922 թվականներին պաշտոնավարել է ՀԽՍՀ պարենավորման ժողկոմիսարիատում։
1922 թվականի հուլիսի 29-ին ընտրվել է Երևան քաղաքի և գավառի խորհուրդների նախագահ և պաշտոնավարել մինչև 1923 թվականի հունիսի 18-ը։
Մահվան թվականն անհայտ է։


== Ծանոթագրություններ ==
Խրեսիլի

Խրեսիլի (վրաց.՝ ხრესილი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 390 մետր բարձրության վրա։ Շրջկենտրոն Տղիբուլից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 274 մարդ։


== Ծանոթագրություններ ==
Ջորջ Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Ջորջ (Գևորգ) Ավագյան (մարտի 15, 1919(1919-03-15), Արմավիր, Կուբանի մարզ, ՌԽՖՍՀ - նոյեմբերի 22, 2017(2017-11-22), Նյու Յորք, Նյու Յորք, ԱՄՆ), ամերիկահայ պրոդյուսեր, ջազի նշանավոր դեմքերից։


== Կենսագրություն ==
Ջորջ Ավագյանը ծնվել է 1919 թվականին, ՌԴ Արմավիրի մարզում։ 1923 թվականին տեղափոխվել է ԱՄՆ։ 1941 թվականին ավարտել է Եյլի համալսարանը։ Եղել է Դեյվ Բրուբեքի, Լուի Արմսթրոնգի, Մայլս Դևիսի և շատ այլոց պրոդյուսերը։ 1951-1958 թթ. եղել է «Ուորեն Բրադրզ» կինոընկերության երաժշտական ձայնագրումների բաժնի վարիչն ու տնօրենը։ Ձայնագրման ասպարեզում կատարել է մի շարք նորարարություններ։ Թողարկել է աշխարհում առաջին LP ձայնապնակները և Live ձայնագրությունը (Բեննի Գուդմեն)։ Կոլումբիայի համալսարանում վարել է ջազի պատմության դասընթացներ։ Արժանացել է Գրեմմի մրցանակի։ Columbia Records-ում ձայնագրել է Արմսթրոնգի, Բեննի Գուդմենի, Բիլլ Հեյլիի լավագույն ալբոմները։ 1939 թվականին Չիկագոյում թողարկել է իր ջազային մեղեդիների ձայնապնակը, իսկ Նյու Յորքում հիմնել և նախագահել է «Ավագյան Քո» ընկերությունը, որը մասնաճյուղեր ունի Փարիզում, Բրյուսելում և Թեհրանում։ Մասնակցել է «Գիշերային աղջիկներ», «Ստրավինսկի», «Ամառային օրվա ջազ» և այլ շարժանկարների։ 1957 թվականին դարձել է ԱՄՆ-ի ձայնագրման արվեստի ազգային ակադեմիայի նախագահության անդամ։ Համարվել է ամերիկյան ջազի մեծագույն հեղինակություններից։ 1961 թվականին արժանացել է «Գրեմմի» մրցանակի՝ «Լավագույն ալբոմ» անվանակարգում։ 1962 թվականին կազմակերպել է Բենի Գուդմանի համերգային շրջագայությունները ԽՍՀՄ-ում։ 1998 թվականին այցելել է Հայաստան և մասնակցել է Երևանի առաջին միջազգային ջազ փառատոնին։


== Պարգևներ ==
2011 ASCAP ջազի հուշապատում՝ որպես ջազի կենդանի լեգենդ
2010 National Endowments for the Arts AB Spellman Jazz Advocacy Award (ամենաբարձր ազգային կոչումը ջազի համար որպես պրոդյուսեր)
2008 Արվեստի և գրականության մրցանակ Ֆրանսիայի կողմից
2006 Django d’Or ջազի մրցանակ
2000 Down Beat ամսագրի կողմից մրցանակ
1990 Լենինի շքանշան
1984 Մալթայի ասպետների կողմից «Ասպետություն» կոչում
1961«Գրեմմի» մրցանակ


== Ընտանիք ==
Ավագ եղբայրը` Արամ Ավագյանը (1926–1987) լուսանկարիչ, կինոարդյունաբերող
Կինը՝ ջութակահարուհի Անահիտ Աճեմյան


== Ծանոթագրություններ ==


== Արտաքին հղումներ ==
Article about Avakian
Interview with Avakian in 5 parts
Կահալա (գյուղ, Կուուսալու շրջան)

Անվան այլ կիրառումների համար տե՛ս՝ ԿահալաԿահալա (էստ․՝ Kahala), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 113 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լիսյանկա (գյուղ, Վիննիցայի շրջան)

Լիսյանկա (ուկրաիներեն՝ Лисянка), գյուղ Ուկրաինայի Վիննիցայի մարզի Վիննիցայի շրջանում։
2001 թվականի տվյալներով Լիսյանկա գյուղում բնակվում էր 464 մարդ։ Բնակավայրը զբաղեցնում է 1,18 կմ² տարածք։ Բնակչության խտությունը կազմում էր 393,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9405) Ջոնռատիյե

(9405) Ջոնռատիյե (անգլ.՝ Johnratje), աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 27-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,872591 ա. մ., առավելագույնը մոտենում է 2,682 ա. մ. հեռավորության վրա և հեռանում 3,0632 ա. մ.։ Արեգակի շուրջ մեկ ամբողջական պտույտ է կատարում 1778,32 երկրային օրվա ընթացքում, իր ուղեծրով շարժվելով միջինում 0,202439 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9405) Ջոնռատիյե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մասրենի Սվանեթի

Մասրենի Սվանեթի (լատ.՝ Rosa svanetica), վարդազգիների ընտանիքի մասրենի ցեղի բույս։


== Նկարագրություն ==
Տերևաթափ խոշոր թուփ է՝ 1,5-2,0 մ բարձրությամբ։ Ճյուղերը ծածկված են ուղիղ կամ թեթևակի ծռված փշերով։ Տերևիկները 9 հատ են, սովորաբար կրկնակի ատամնաեզր, գեղձապատ կամ մերկ։ Տերևակիցները լայնացած են, մանգաղանման ականջիկներով։ Ծաղիկները խոշոր են, սպիտակ կամ վարդագույն, երկար, խոզանապատ ծաղկակիրներով, հազվադեպ գրեթե մերկ։ Բաժակաթերթիկները ծաղկումից հետո դեպի առաջ են ձգվում։ Հիպանթիումը գեղձախոզանապատ է։


== Տարածվածություն ==
Տարածված է Կովկասում և Փոքր Ասիայում։ Հայաստանում հանդիպում է Լոռիում և հյուսիսային շրջաններում, միջին լեռնային գոտում, անտառների եզրերին, թփուտներում, ծովի մակերևույթից 1500—2000 մ բարձրություններում։ 


== ԿԻրառություն ==
Մեծ արժեք է ներկայացնում որպես ցրտադիմացկուն պատվաստակալ։


== Ծանոթագրություններ ==
Պուրտոմկա

Պուրտոմկա (ռուս.՝ Пуртомка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վայմուգա գետի ձախ ափին՝ 77 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034086
Հիդրոլոգիական ուսումնասիրությունների կոդը - 103003408
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շիրոկո-Ատամանովսկի (Մորոզովի շրջան)

Շիրոկո-Ատամանովսկի (ռուս.՝ Широко-Атамановский), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Շիրոկո-Ատամանովսկի գյուղական համայնքի վարչական կենտրոնն է։
2009 թ. տվյալներով Բնակչությունը կազմում է 421 մարդ։
Բազմագործիքավորող

Բազմագործիքավորող, երաժիշտ, ով կարողանում է բազմաթիվ տարբեր գործիքներ նվագել։
Բազմագործիքավորողներ չեն այն երաժիշտները, որոնք նվագում են իրար մոտ կառուցվածքով և տեխնիկայով մի քանի հարակից գործիքներ (օրինակ․ կիթառ, բաս կիթառ և ուկուլե, կամ ջութակ և ալտ)։ Չկա գործիքների քանակի հստակ սահմանում, որոնք պետք է կարողանա նվագել երաժիշտը, որպեսզի համարվի բազմագործիքավորող։ Որպես կանոն, նման երաժիշտները պրոֆեսիոնալ կերպով տիրապետում են մի քանի տեսակի գործիքներ (լարային, ստեղնաշարային, փողային և այլն) նվագելու տեխնիկային։ Բազմագործիքավորողները, ստուդիայում աշխատելով սեփական նախագծերի վրա, հաճախ նախընտրում են ինքնուրույն ձայնագրել տարբեր գործիքների պարտիաներ՝ սեսիոն երաժիշտներներ հրավիրելու փոխարեն։ Միևնույն ժամանակ, հայտնի բազմագործիքավորողները հաճախ իրենք են աշխատում որպես սեսիոն երաժիշտներ այլ արտիստների հրավերներով։
Օրինակ, Բրայան Ջոնսը՝ The Rolling Stones խմբի հիմնադիրը, կարողանում էր յուրաքանչյուր գործիք յուրացնել կես ժամում։ Բացի կիթառից, նա մարիմբա (Under My Thumb, Out of Time), սիտար (Paint It Black, Street Fighting Man), շրթնահարմոն (Come On), ակորդեոն, քսիլոֆոն, տարբեր ստեղնաշարայիններ (դաշնամուր, օրգան, մելոտրոն և այլն) և փողային (սաքսոֆոն, գոբոյ) գործիքներ էր կարողանում նվագել։


== Վաղ երաժշտություն ==
Եվրոպացի «Piffari, Stadtpfeifer and Waits»-ն բազմագործիքավորողներ են եղել, որոնք շեփոր, շալմեյ, կորնետ, բլոքֆլեյտա և լարային գործիքներ էին նվագում։ Stadtpfeifer-ի կրթությամբ երաժիշտներն էին Գոթֆրիդ Ռայխենը, Յոհան Քվանցը, Յոհան Քրիստոֆ Պեցելը և Զիգմունդ Շտադենը։ Գեորգ Ֆիլիպ Տելեմանը, օրինակ, նվագում էր ջութակ, բլոքֆլեյտա, ալտ, շալմեյ, կոնտրաբաս։


== Ռոք և փոփ երաժշտություն ==
Հայտնի երաժշտության ոճերում, շատ երաժիշտներ և երգերի հեղինակներ բազմագործիքավորողներ։
Որոշ երաժիշտներ տարբեր գործիքներով շարժել են մարդկային երաժշտական վարպետության սահմանները։ Բրիտանական կոնֆերանսյե Ռոյ Քասլը մի անգամ համաշխարհային ռեկորդ է սահմանել՝ չորս րոպեում կատարելով նույն մեղեդին 43 տարբեր գործիքներով։ The Brian Jonestown Massacre-ի ֆրոնտմեն Անտոն Նյուքոմբը հայտարարել է, որ կարող է 80 տարբեր գործիքներ նվագել։ The Rolling Stones-ի հանգուցյալ հիմնադիր և կիթառահար Բրայան Ջոնսը հայտնի էր նրանով, որ նվագում էր տարբեր գործիքներ, ինչպես արևմտյան, այնպես էլ էկզոտիկ։
Դան Սվանյոն, Edge of Sanity խմբի համահիմնադիրը և նախկին վոկալիստը, կարողանում է կիթառ, բաս կիթառ, ստեղնաշարային, հարվածային գործիքներ և սաքսոֆոն նվագել։ Դա թույլ է տվել Դեյվին մասնակցել ավելի քան 30 երաժշտական նախագծերի (Nightingale, Pan.Thy.Monium, Brejn Dedd, Unicorn, Infestdead, Route Nine, Katatonia, Ribspreader, Bloodbath և այլն)։ Նա նույնպես գռոուլինգ էր օգտագործում, սակայն, հետագայում հրաժարվել է դրանից մաքուր վոկալի համար։
Ամենահայտնի բազմագործիքավորողներից մեկը Սըր Փոլ ՄաքՔարթնին է։ The Beatles խմբի կազմում նա հաճախ ձայնագրում էր հայտնի կվարտերի բոլոր պարտիաները։


== Հայտնի բազմագործիքավորողների ցանկ ==
Սթիվի Ուանդեր
Դեյվիդ Բոուի
Փոլ ՄաքՔարթնի
Ջեք Ուայթ
Դան Սվանյո
Yusef Lateef
Ջոշ Քլինգհոֆեր
Մայք Օլդֆիլդ
Բրայան Ջոնս
Բրունո Մարս
Ջեյմս Հեթֆիլդ
Լենի Կրավից
Թիլո Վոլֆ
Մայք Շինոդա
Յան Թյերսեն
Դեյմոն Ալբարն
St. Vincent
will.i.am
Gared Dirge
Բրենդոն Ուրի
Ռոջեր Թեյլոր
Դեն Ռեյնոլդս


== Ծանոթագրություններ ==


== Արտաքին հղումներ ==
Լինելով բազմագործիքավորող
Կիրակի

Այն գրաբարում կոչում էին նաև միաշաբաթ։ Միաշաբաթ նշանակում է շաբաթից հետո առաջին օր, երկուշաբթի՝ երկրորդ օր և այլն։ Երբ տարածվում է քրիստոնեությունը, ապա Քրիստոսի ավանդական հարություն առնելու կապակցությամբ, միաշաբաթը վերանվանվել է կիրակի։ Հունարեն «կիրակի» (հունարեն՝ Κυριακή) բառացի նշանակում է տերունական, Տիրոջ օր։ Եվ որպեսզի հրեաների հանգստի օրվա հետ չհամընկնի, որոշվում է հանգստի օրը շաբաթից տեղափոխել կիրակի օրը։ Այն ընդունվեց 321 թվականին, Կոնստանդիանոս Մեծի հրովարտակով։


== Ծանոթագրություններ ==
Զելյոնի (այլ կիրառումներ)

Զելյոնի, կարող է վերաբերել՝

Զելյոնի, գյուղ Ռուսաստանի Բաշկորտոստան հանրապետության Բիրսկի շրջանի կազմում։
Զելյոնի, գյուղ Ռուսաստանի Մոսկվայի մարզի Նոգինսկի շրջանի կազմում։
Զելյոնի, գյուղ Ռուսաստանի Սմոլենսկի մարզի Վյազեմսկի շրջանի կազմում։ավան * Զելյոնի - Ռուսաստանի Ռոստովի մարզի Ազովի շրջանում։
Զելյոնի, գետային կղզի Դոն գետի ստորին հատվածում, Ռուսաստանի Ռոստովի մարզում։
Մարոկկոյի ֆուտբոլի ազգային հավաքական

Մարոկկոյի ֆուտբոլի ազգային հավաքականը (արաբ․՝ منتخب المغرب لكرة القدم‎‎) ներկայացնում է Մարոկկոն ֆուտբոլի միջազգային մրցաշարերում և առանձին հանդիպումներում։ Կառավարվում է Մարոկկոյի ֆուտբոլի ֆեդերացիայի կողմից։
Մարոկկոն 1976 թվականին հաղթեց Աֆրիկայի ազգերի գավաթը։ 1986 թվականին նրանք դարձան առաջին աֆրիկական թիմը, որը աշխարհի առաջնության իրենց խմբում գրավել են առաջին տեղը՝ առաջ անցնելով Պորտուգալիայից, Լեհաստանից և Անգլիայից։ Այս խաղարկությանը նրանք հասան մինչև երկրորդ փուլ, որտեղ պարտվեց Արևմտյան Գերմանիային։
2018 թվականին Մարոկկոն 20 տարվա մեջ առաջին անգամ մասնակցեց աշխարհի առաջնությանը։
ՖԻՖԱ-ի դասակարգման աղյուսակում զբաղեցնում է 42-րդ հորիզոնականը՝ 2018 թվականի մայիսի 17-ի դրությամբ։


== Նվաճումներ ==
Աֆրիկայի ազգերի գավաթ
Հաղթող (1)․ 1976
Երկրորդ տեղ (1)․ 2004
Երրորդ տեղ (1)․ 1980
Արաբ ազգերի գավաթ
Հաղթող (1)․ 2012
Աֆրիկայի ազգերի առաջնություն
Հաղթող (1)․ 2018


== Ծանոթագրություններ ==


== Արտաքին հղումներ ==
Մարոկկոյի ֆուտբոլի ֆեդերացիայի կայքը
Մարոկկոն soccerway.com կայքում
Մարոկկոն ՖԻՖԱ-ի պաշտոնական կայքում Archived 2018-06-02 at the Wayback Machine.
Վինսենթ Փրայս

Վինսենթ Փրայս (անգլ.՝ Vincent Leonard Price Jr., մայիսի 27, 1911(1911-05-27)[…], Սենթ Լուիս, Միսսուրի, ԱՄՆ - հոկտեմբերի 25, 1993(1993-10-25)[…], Լոս Անջելես, Կալիֆոռնիա, ԱՄՆ), ամերիկացի դերասան, որ շատ հայտնի էր իր ազդեցիկ ձայնով։ Նա նկարահանվել է հիմնականում կոմիկական և սարսափ ֆիլմերի մեջ։ Նրա հայտնի ֆիլմերից են Մկրատաձեռն Էդվարդը, Սարսափների կատակերգություն, Լորա և Ճանճը։
Վերջին ֆիլմը, որում նա նկարահանվել է, եղել է հենց «Մկրատաձեռն Էդվարդը» 1990 թվականին։ Մահացել է 1993 թվականի հոկտեմբերի 25-ին 82 տարեկան հասակում թոքերի քաղցկեղի պատճառով։


== Ֆիլմեր (անգլերեն անվանումներ) ==
1939 The Private Lives of Elizabeth and Essex
1939 Tower of London
1940 Green Hell
1940 The Invisible Man Returns
1944 Wilson
1944 Laura
1945 Leave Her to Heaven
1946 Dragonwyck
1947 The Web
1948 The Three Musketeers
1949 Bagdad
1951 Adventures of Captain Fabian
1953 House of Wax
1956 The Ten Commandments
1956 Serenade
1958 The Fly
1959 The Return of the Fly
1959 House on Haunted Hill
1960 House of Usher/Fall of the House of Usher
1961 The Pit and the Pendulum
1962 Confessions of an Opium Eater
1962 Tales of Terror
1962 Tower of London
1963 The Raven
1963 The Haunted Palace
1964 The Tomb of Ligeia
1964 The Last Man on Earth
1964 The Comedy of Terrors
1964 The Masque of the Red Death
1968 Witchfinder General
1969 The Oblong Box
1969 The Trouble with Girls
1970 Scream and Scream Again
1970 Cry of the Banshee
1971 The Abominable Dr. Phibes
1972 Dr. Phibes Rises Again
1973 Theatre of Blood
1974 Madhouse
1980 The Monster Club
1982 Tim Burton’s Vincent
1983 House of the Long Shadows
1983 Making Michael Jackson’s Thriller
1986 The Great Mouse Detective/The Adventures Of The Great Mouse Detective
1987 The Whales of August
1988 Dead Heat
1989 Catchfire
1990 Edward Scissorhands
1990 Conversations with Vincent
1993 The Thief and the Cobbler


== Ծանոթագրություններ ==
Գետափ (այլ կիրառումներ)

Գետափ եզրը կարող է վերաբերել՝

Գետափ՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Գետափ՝ գյուղ Հայաստանի Հանրապետության Վայոց ձորի մարզում,
Գետափ՝ գյուղ Հայաստանի Հանրապետության Արագածոտնի մարզում,
Գետափ՝ գյուղ Հայաստանի Հանրապետության Շիրակի մարզում,
Գետափ՝ գետ Հայաստանի Հանրապետության Վայոց ձորի մարզում,
Գետափ՝ գետ, սելավ Հայաստանի Հանրապետությունում, Մաստարայի սելավի աջակողմյան վտակը։Նաև՝ 

Գետափնյա՝ գյուղ Հայաստանի Հանրապետության Արարատի մարզում։
Լուզիանիա

Լուզիանիա  (պորտ.՝ Luziânia), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի արևելյան մարզում։ Մտնում է Էնտորնու դու Դիստրիտու Ֆեդերալի գավառի կազմի մեջ։ Բնակչությունը կազմում է 187 262 մարդ՝ 2006 թվականի տվյալներով։ Գրավում է 3 961,536 կմ2 տարածք։ Բնակչության խտությունը՝ 47,3 մարդ/կմ²։


== Պատմություն ==
Քաղաքը հիմնադրվել է 1743 թվականի դեկտեմբերի 23-ին։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 1 100 160 102,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 6 354,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,756(տվյալները՝ ՄԱԿ-ի զարգացման ծրագրի)


== Աշխարհագրություն ==
Կլիման կիսաանապատային է։
Բիբլիսայմ

Բիբլիսայմ (ֆր.՝ Biblisheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 360 մարդ, բնակչության խտությունը` 160.71 մարդ/կմ²։ Բնակավայրը զբաղեցնում է 2.24 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 36 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 245 աշխատունակ (15-64 տարեկան) բնակիչ, որոնցից ակտիվ էին 188-ը, իսկ ոչ ակտիվները` 57։ Ակտիվության ցուցանիշը կազմում է 76,7 %։ 188 աշխատունակ մարդկանցից աշխատել է 176 անձ (94 տղամարդ և 82 կին)։ Գործազուրկ են եղել 12 անձ (5 տղամարդ և 7 կին)։ 57 անաշխատունակներից 15-ը եղել են աշակերտներ կամ ուսանողներ, 25-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կամենսկի (քաղաքատիպ ավան, Կրասնոարմեյսկի շրջան)

Կամենսկի (ռուս.՝ Каменский), քաղաքատիպ ավան Ռուսաստանի Սարատովի մարզի Կրասնոարմեյսկի շրջանի կազմում։
Բնակչությունը 2010 թվականին գրանցված տվյալներով կազմում էր 2867 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանզտեն

Բանզտեն, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։


== Պատմություն ==
Ավերվել է 1915 թվականի Մեծ եղեռնի ժամանակ։


== Բնակչություն ==
1909 թ.-ին ուներ 25 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու այգեգործությունն էր։ Մասամբ զբաղվում էին անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Baby (երգ)

«Baby», կանադացի երգիչ Ջասթին Բիբերի երգը։ Թողարկվել է որպես ալբոմի առաջատար սինգլ (սինգլ, որը նախորդել է տվյալ ալբոմին) 2010 թվականի մարտի 23-ին որպես նրա My World 2.0 ալբոմի լրացում։
Երգը գրել է Ջասթին Բիբերը Թրիքի Ստյուարտի և The-Dream-ի համահեղինակությամբ (երկուսը աշխատել են Բիբերի հետ նաև «One Time» երգի վրա), ինչպես նաև Քրիստինա Միլիանի և Լուդաքրիսի հետ։
Երգը հասանելի է դարձել թվային վճարովի ներբեռնմամբ 2010 թվականի հունվարի 18-ին։ Թողարկումից անմիջապես հետո այն հեռարձակել են ռադիոյով, սակայն պաշտոնական հաղորդումը սկսվել է ռադիոկայանների Top 40 և RRhythmic contemporary ֆորմատներից հունվարի 26-ին։


== Երգացանկ ==
«Baby» — ԱՄՆ, թվային սինգլլ"Baby" (featuring Ludacris) – 3:34«Baby (Chipmunk Remix)» [feat. Chipmunk] — Մեծ Բրիտանիա, թվային սինգլ"Baby" (Chipmunk Remix) (featuring Chipmunk) – 3:41«Baby» — Ավստրալիա, թվային սինգլ"Baby" (featuring Ludacris) – 3:36
"Baby" (music video) – 3:39


== Հիթ-շքերթներ ու հավաստագրումներ ==


=== Շաբաթական հիթ-շքերթներ ===


=== Տարեկան հիթ-շքերթներ ===


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Justin Bieber — «Baby» ft. Ludacris ՅուԹյուբում
199

199 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 199 թվականն է, 
II դարի 99-րդ տարին։


== Դեպքեր ==
Խաղաղության դաշինք Սևերոս կայսեր և պարթևական արքայից-արքա Վաղարշ Դ-ի միջև։


== Ծնունդներ ==


== Մահեր ==
Բոբի Չարլթոն, անգլիացի ֆուտբոլիստ
Ֆիլիպովկա (գյուղ, Չեկմագուշևսկի շրջան)

Անվան այլ կիրառումների համար տե՛ս՝ ՖիլիպովկաՖիլիպովկա (ռուս.՝ Филипповка, բաշկիրերեն՝ Филипповка), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)